寄崇壽懷長老歌
作者：釋重顯
朝代：宋

paragraphs: 寂住峰兮觸星斗，寂住師兮古爲道。
死中得活未輕酬，不許夜行投曉到。
藹藹聲光一百年，吾其後兮吾其先。
振領提綱笑多事，掩扉塞路空依然。
龍朔老盧同兀兀，土爲貌兮金作骨。
萬國爭求肯便行，我要重新敲鐡佛。
東西南北休云識，枯槁冥冥頗相憶。
天外清風結陣來，狂歌遠寄從抛擲。